open-index/open-wikipedia-markdown huggingface dataset:
Sedanka

**Sedanka** () môže byť:

*časť mesta Vladivostok v Rusku, pozri Sedanka (Vladivostok)
*železničná zastávka v meste Vladivostok, pozri Sedanka (železničná zastávka)
*rieka v Rusku v meste Vladivostok, pozri Sedanka (rieka vo Vladivostoku)
*rieka v Rusku v Kamčatskom kraji, pozri Sedanka (rieka v Kamčatskom kraji)
*obec v Rusku v Kamčatskom kraji, pozri Sedanka (Kamčatský kraj)
Sedanka (rieka vo Vladivostoku)

**Sedanka** () je rieka na juhu Prímorského kraja v Rusku, preteká územím polostrova Muraviova-Amurského a je jednou z malých riek mesta Vladivostok.

Je tvorená sútokom riek Veľká a Malá Sedanka (Veľká a Malá Pionerskaja), ktoré pramenia na svahoch vrchu Ostraja, tečú na západ a vlievajú sa do Amurského zálivu niekoľko sto metrov od železničného nástupišťa Sedanka.

Na dolnom toku rieky je často príčinou záplav vypúšťanie prebytočnej vody z nádrže. A tak 7. augusta 2001 bolo z dôvodu nebezpečenstva preliatia nádrže uskutočnené vypustenie vody, ktoré viedlo k zatopeniu nízko položených oblastí Sedanky. V dôsledku toho bol železničný most, postavený v roku 1899 zničený, mnoho súkromných domov a pozemkov bolo zaplavených, zomrelo 6 ľudí.

## Referencie

## Zdroj

Kategória:Rieky v Rusku
Kategória:Rieky v ázijskej časti Ruska
Kategória:Vladivostok
Dišpenz (cirkevné právo)

**Dišpenz** (iné názvy: **dišpenzácia**; staršie: *dispenzácia*, *dišpens*) je v kánonickom práve osobitný správny akt kompetentnej cirkevnej autority, ktorým je v konkrétnom prípade konkrétny adresát (osoba alebo osoby) oslobodený od účinkov nejakého cirkevného zákona (normy), pretože dodržanie zákona by mu pravdepodne spôsobilo veľkú ujmu. Pri udeľovaní musí byť presne pomenovaný rozumný a existujúci dôvod dišpenzu. Cieľom dišpenzu musí byť duchovno-pastoračné dobro veriacich. Dišpenz je jeden z prostriedkov uplatňovania kánonickej miernosti. Dišpenz od Božích zákonov nemožno udeliť, udeľuje sa len dišpenz od cirkevných zákonov. 

Právomoc udeľovať dišpenz má ipso iure pápež, na základe zákonnej delegácie môže dišpenz udeliť v širšom rozsahu diecézny biskup a v užšom rozsahu miestny ordinár. Farár alebo kaplán (diakon) potrebuje výslovné udelenie dišpenznej moci.

Dišpenz sa udeľuje napríklad pri svadbách (pri svadbe veriaceho s neveriacim). Dišpenz možno udeliť aj od cirkevných prikázaní. 

Konkrétny príklad: Konferencia biskupov Slovenska v roku 2021 udelila pre veriacich celej krajiny dišpenz od povinnej účasti na omši v nedeľu a prikázaný sviatok, z dôvodu pandémie choroby COVID-19. 

## Zdroje

## Externé odkazy
* Dišpenz udeľuje iba cirkevná autorita, Katolícke noviny

Kategória:Konfesné právo
Kategória:Kánonické právo
Sedanka (železničná zastávka)

**Sedanka** () je železničná zastávka (predtým železničná stanica) Ďalekovýchodnej železnice v meste Vladivostok v Rusku. Nachádza sa na predmestí Vladivostoku v časti Sedanka.

Stanica bola otvorená v roku 1893, v roku 1897 bola postavená staničná budova, ktorá sa zachovala dodnes. Elektrifikovaná v roku 1962.

V lete 2001 bol v blízkosti stanice počas silného tajfúnu, ktorý viedol k prudkému vypusteniu vody v nádrži Sedanka, zbúraný kovový dvojkoľajový železničný most cez rieku Sedanka. V dôsledku toho bol Vladivostok na tri dni odrezaný od železnice, kým sa nepostavil dočasný most. V lete 2002 boli skolaudované dva nové oceľové jednokoľajové mosty.

## Osobná doprava
Cez stanicu prechádzajú trasy všetkých mestských elektrických jednotiek. Cez stanicu premávajú aj medzimestské elektrické rýchliky bez zastavenia.

## Referencie

## Zdroj

Kategória:Vladivostok
Kategória:Železničné stanice v Rusku
Kategória:Doprava vo Vladivostoku
Sedanka (rieka v Kamčatskom kraji)

**Sedanka** () je rieka na severozápade polostrova Kamčatka. Preteká územím Tigiľského rajónu v Kamčatskom kraji v Rusku. Je to pravý prítok rieky Tigiľ. Dĺžka rieky je 108 km, plocha povodia 1490 km².

Pramení v pohorí Stredokamčatský chrbát, na svahoch sopky Gornyj Institut. Vlieva sa na pravom brehu do rieky Tigiľ na 99 kilometri. Šírka rieky na dolnom toku je 50 metrov, hĺbka je 1 meter, rýchlosť prúdu je 1,8 m/s.

Na rieke nie sú žiadne osady, s výnimkou niekoľkých rybárskych základní. Sedanka je bohatá na lososa. Napriek svojej nedostupnosti je obľúbená medzi milovníkmi rybolovu. Rieka obsahuje všetky druhy tichomorských lososov, pstruhy (*[[Salvelinus leucomaenis]]*, *[[Salvelinus malma]]*).

## Referencie

## Zdroj

Kategória:Rieky v Rusku
Kategória:Rieky v ázijskej časti Ruska
Kategória:Kamčatka
Dewarova nádoba

[náhľad|Kovová Dewarova nádoba udržiavajúca skvapalnený [dusík využívaná v kryogenickom laboratóriu]]
náhľad|Termoska bežne používaná v domácnosti v rozmontovanom stave
**Dewarova nádoba** [výslovnosť: djúer-] je sklenená alebo kovová nádoba s dvojitými stenami, ktoré od seba oddeľuje vákuum, vďaka čomu sa medzi nimi minimalizuje tepelná výmena. Slúži na udržiavanie rôznych látok (predovšetkým kvapalín) na stálej teplote, ktorá teda môže byť vyššia alebo nižšia ako teplota okolia.

Vyvinul ju škótsky chemik James Dewar v roku 1892 pre potreby laboratórnej praxe. Sklenené Dewarové nádoby slúžia ako zásobníky chladív pri práci za nízkych teplôt, pričom ich steny bývajú postriebrené, zatiaľ čo tie kovové sa využívajú na prenos a uskladnenie kvapalín s nízkou teplotou varu (skvapalnených plynov) alebo ako zásobníky na suchý ľad.

Komerčne sa Dewarova nádoba uplatnila ako **termoska** (iné názvy: **termosová fľaša**, **termosová nádoba**) slúžiaca na udržiavanie obsahu (potravín) na stálej teplote. Názov pochádza z ochrannej známky „Thermos“, ktorú si dal zaregistrovať nemecký sklár Reinhold Burger v roku 1904. Ten v roku 1903 získal patent na nádobu fungujúcu na takomto princípe (J. Dewar si totiž svoju nádobu nedal včas patentovať a neskôr prehral súdny spor o patent) a v roku 1906 spolu s Albertom Aschenbrennerom a Gustavom Robertom Paalenom založil spoločnosť Thermos GmbH, ktorá začala ponúkať termosky pre širokú verejnosť.

## Referencie

## Externé odkazy
* 

Kategória:Laboratórne vybavenie
Kategória:Nádoby
Kategória:Eponymické termíny
Šťuka severná

**Šťuka severná** (iné názvy: **šťuka severská**, **šťuka holarktická**; staršie: [do 80. rokov 20. stor. výlučne] **šťuka obyčajná**, **šťuka**; lat. *Esox lucius*) je druh dravej ryby z rodu šťuka (*Esox*).
## Rozšírenie
Areál rozšírenia je holarktický. Bola introdukovaná v mnohých oblastiach južne od pôvodného areálu. Je to nenáročný a adaptabilný druh. Okrem stojatých vôd žije aj v podhorských úsekoch riek (Orava).
## Opis
Má podlhovasté telo so sploštenou hlavou s veľkými ústami a silnými zubami. Na lícach má drobné šupiny. Chrbtová plutva je vzadu nad análnou. Farebnosť je variabilná, ale ide najmä o zelenú so žltkastými škvrnami. Rast je rýchly a závislý od prostredia. Môže dorásť do 50 kg a dĺžky 160 cm, v slovenských podmienkach 15 kg a 120 cm. Dožíva sa 33 rokov.

## Spôsob života
Neresí skoro na jar v marci až apríli v studenej vode. Oblasť na neresenie je väčšinou zaplavená oblasť s vegetáciou. Kladie množstvo ikier a veľké jedince môžu klásť až milión ikier. Ikry neochraňuje. Pohlavnú dospelosť dovŕši od 3. do 5. roku. V oblastiach kde žije aj šťuka obrovská (*Esox masquinongy*) sa môže krížiť a vytvoriť hybrid (*Esox masquinongy x Esox lucius*).

Malé štuky sa živia planktónom, neskôr bentosom a hmyzom. Staršie jedince lovia ryby. Štuka je nenásytný a oportunistický predátor už od mlada. Je to samotársky druh, loví pomocou zraku a korisť prepadáva z úkrytu. Kanibalizmus je bežný. V arktických jazerách, kde je šťuka niekedy jediný rybí druh, sú dospelé jedince kanibali. Jej výkaly obsahujú špecifické feromóny, ktorým sa ostatné ryby vyhýbajú a preto šťuky nevylučujú výkaly vo svojom lovnom revíre.

## Poznámky


## Referencie

## Iné projekty

Kategória:Šťukovité
Kategória:Sladkovodné ryby
Kategória:Takmer ohrozené druhy
Kategória:Mihule a ryby na Slovensku
Tigiľ

**Tigiľ** () môže byť:

*obec v Rusku v Kamčatskom kraji, pozri Tigiľ (obec)
*rieka v Rusku v Kamčatskom kraji, pozri Tigiľ (rieka)
*letisko na Kamčatke, pozri Letisko Tigiľ
Tigiľ (obec)

**Tigiľ** () je obec v Kamčatskom kraji v Rusku, administratívne centrum Tigiľského rajónu. V roku 2021 tu žilo 1372 obyvateľov. Nachádza sa tu letisko Tigiľ.

## Geografia
Obec sa nachádza v severozápadnej časti polostrova Kamčatka, na rieke Tigiľ, 48 km od jej sútoku s Ochotským morom. Vzdialenosť do mesta Palana v priamom smere je 165 km, do mesta Petropavlovsk-Kamčatskij - 523 km.

## Zdroj

Kategória:Obce v Rusku
Kategória:Geografia Kamčatského kraja
Celtic rock

**Celtic rock** je žáner folk rocku a typ keltskej fúzie, ktorá využíva keltskú hudbu, inštrumentáciu a témy v rockovej hudbe. Je populárny od začiatku 70. rokov minulého storočia a ide o dôležitý základ pre rozvoj veľmi úspešných mainstreamových keltských hudobných skupín a populárnych interpretov. Išlo o kľúčový základ vývoja iných druhov hudobných žánrov. Celtic rock zohral významnú úlohu pri udržiavaní a definovaní regionálnych a národných identít a pri podpore pankeltskej kultúry. Pomohol tiež sprostredkovať tieto kultúry externému publiku.

Štýl hudby je hybridom tradičných írskych, škótsko-gaelských, waleských a bretónskych hudobných foriem s rockovou hudbou. Dosiahlo sa to hraním tradičnej hudby, najmä balád, jigov a reelov s rockovou inštrumentáciou; pridaním tradičných keltských nástrojov, vrátane keltskej harfy, írskej píšťalky, írskych lakťových gajd, huslí, bodhrán, akordeónu, harmoniky, melodeónu a gajd (Škótsko) ku konvenčným rockovým formátom; používaním textov v keltských jazykoch a používaním tradičných rytmov a kadencie v inak konvenčnej rockovej hudbe. Tak ako je sporná platnosť pojmu *celtic* vo všeobecnosti a ako hudobné označenie, pojem celtic rock nemožno chápať tak, že medzi keltskými národmi existovala jednotná keltská hudobná kultúra. Tento termín však zostal užitočný ako prostriedok na opis šírenia, adaptácie a ďalšieho vývoja hudobnej formy v rôznych, ale súvisiacich kontextoch.

## Referencie

## Zdroj

Kategória:Rockové hudobné žánre
Malý Vyšehrad

**Malý Vyšehrad** () je vrch v pohorí Žiar. Leží nad obcou Jasenovo, približne  západne od mesta Turčianske Teplice.

## Poloha
Nachádza sa v strednej časti pohoria Žiar, v geomorfologickom podcelku Vyšehrad. Vrch leží na pomedzí Trenčianskeho a Žilinského kraja, na hranici okresov Prievidza a Turčianske Teplice a zasahuje na katastrálne územia obcí Pravenec a Jasenovo. Nachádza sa v hlavnom hrebeni, južne od vyššieho Vyšehradu.  

## Opis
Malý Vyšehrad je "v tieni" vyššieho a známejšieho suseda, k čomu prispieva i fakt, že frekventovaná Cesta hrdinov SNP vrchol traverzuje východným svahom. Z výraznejších vrchov sa východne nachádza Košarisko (), južne Rovné lazy (), juhozápadne Tri kopce () a severne dominantný Vyšehrad (). Západnú časť masívu odvodňuje Čertov potok do rieky Nitry, z juhovýchodnej časti vrchu voda odteká potokom Jasenica do rieky Turiec. Najbližším sídlom je severovýchodne ležiaca obec Jasenovo, severozápadne sa nachádza Vyšehradné a západne Nitrianske Pravno a Pravenec. 

### Výhľady
Lesný porast vrcholovej časti neumožňuje súvislejší rozhľad. Z malých lokalít s nižšou vegetáciou je možné pozorovať okolité vrchy pohoria Žiar, časť Turčianskej i Hornonitrianskej kotliny. Z vhodných miest je pri dobrých podmienkach pozorovateľná Malá i Veľká Fatra, Kremnické vrchy, Vtáčnik i Strážovské vrchy.

## Prístup
Na vrchol Malého Vyšehradu nevedie značený chodník a Cesta hrdinov SNP vrchol obchádza východným smerom.

* po  červeno značenej magistrále (Cesta hrdinov SNP):
** zo severu z Vyšehradského sedla cez Vyšehrad
** z juhovýchodu hrebeňom cez Rovné lazy
* po  zelenej trase zo západu z Nitrianskeho Pravna na rázc. Čertova dolina
* po  modrej značke od východu z obce Jasenovo

## Referencie

## Pozri aj
* Vyšehrad (geomorfologický podcelok)
* Zoznam vrcholov v Žiari

## Externé odkazy
* Poloha na turistickej mape

Kategória:Vrchy v Žiari
Kategória:Vrchy pod 1000 metrov na Slovensku
Kategória:Vrchy v okrese Prievidza
Kategória:Vrchy v okrese Turčianske Teplice
Kategória:Pravenec
Kategória:Jasenovo
Kóma (román)

***Kóma*** () je detektívny krimi-trilerový román, od amerického spisovateľa Robina Cooka.

## Dej

Na začiatku príbehu je pacientka, ktorá sa nepreberie z kómy, a vydesená medička Susan Wheelerová, absolvujúca svoju prvú lekársku prax v renomovanej bostonskej nemocnici Memorial. Keď Susan narazí na stopy nezákonného obchodu s ľudskými orgánmi, rozkrúti sa kolotoč nečakaných udalostí. Odvážna medička sa púšťa do zdanlivo vopred prehratého boja s dokonale zohranou lekárskou mašinériou. Netuší, že oprávnenosť svojho podozrenia bude musieť dokazovať zoči-voči chladnokrvnému vrahovi. Ten je však iba vykonávateľom cudzích príkazov...

## Externé odkazy
* Robin Cook: Kóma - Databazeknih.cz

## Zdroj
*

Kategória:Romány USA
Kategória:Knihy z 1977
Kategória:Detektívna literatúra
Kategória:Trilery (literatúra)
Kategória:Sfilmované romány
La casa de papel

***La casa de papel*** (v angličtine ***Money Heist***) je španielsky lúpežný kriminálny televízny seriál, ktorý vytvoril Álex Pina. Sériál sleduje dve dlho pripravované lúpeže vedené profesorom (Álvaro Morte), jednu v španielskej kráľovskej mincovni a druhú v španielskej banke, vyrozprávané z pohľadu jedného z lupičov, Tokio (Úrsula Corberó). Príbeh je rozprávaný v reálnom čase a spolieha sa na flashbacky, časové skoky, skryté motivácie postáv a nespoľahlivého rozprávača.

Seriál mal byť pôvodne limitovanou 15-dielnou sériou rozdelenou do dvoch celkov. Pôvodne sa vysielal od 2. mája do 23. novembra 2017 na španielskej televíznej stanici Antena 3. Neskôr v roku 2017 ho prevzal Netflix, ktorý seriál prerobil; prvú 9-dielnu sériu rozdelil 13 epizód a druhú 6-dielnu sériu do 9 epizód. Tretia séria mala na Netflixe premiéru 19. júla 2019 a štvrtá 3. marca 2020. V ten istý deň bol na Netflixe zverejnený dokument s názvom *La casa de papel: El fenómeno*, ktorý hovorí o tom, prečo sa stal seriál taký populárny. Obsahuje tiež rozhovory s autormi a hercami seriálu. 31. júla 2020 Netflix oznámil, že seriál bude predĺžený o finálnu piatu sériu, ktorá bola rozdelená do dvoch celkov; prvý 5-dielny celok mal premiéru 3. septembra a druhý 3. decembra 2021.

Seriál sa natáčal v Madride v Španielsku. Značné množstvo častí sa natáčalo aj v Paname, Thajsku, Taliansku (Florencia), Dánsku a Portugalsku.

Seriál získal niekoľko ocenení vrátane Medzinárodnej ceny Emmy za najlepší dramatický seriál na 46. ročníku udeľovaní Medzinárodných cien Emmy, ako aj uznanie kritikov za prepracovaný dej, medziľudské vzťahy, réžiu a za pokus o inováciu španielskej televízie. Talianska antifašistická pieseň „Bella ciao“, ktorá sa v seriáli viackrát objavila, sa v roku 2018 stala letným hitom v celej Európe. Do roku 2018 bol tento seriál najsledovanejším seriálom v neanglickom jazyku a jedným z najsledovanejších seriálov celkovo na Netflixe, pričom mal mimoriadny ohlas u divákov zo stredomorskej časti Európy a regiónov latinskej Ameriky.

## Referencie

## Zdroj

Kategória:Televízne seriály Netflix
Kategória:Španielske televízne seriály
Kategória:Televízne seriály z roku 2017
Kategória:Kriminálne televízne seriály
Tigiľ (rieka)

**Tigiľ** (; na hornom toku **Boľšoj Tigiľ**;  – *Veľký Tigiľ*) je rieka na severozápade polostrova Kamčatka. Preteká územím Bystrinského a Tigiľského rajónu v Kamčatskom kraji v Rusku.

Pokiaľ ide o oblasť povodia, Tigiľ je na 4. mieste medzi riekami na území Kamčatky a na 62. mieste v Rusku.

Rieka Tigiľ je biotopom lososovitých rýb.

## Hydrografia
Dĺžka rieky je 300 km, plocha povodia je 17 800 km². Pramení v pohorí Stredokamčatský chrbát, na hornom toku tečie v hornatej oblasti, na strednom a dolnom toku cez pahorkatinu. Vlieva sa do Šelichovovho zálivu.

V hornom toku je šírka rieky 3050 m, hĺbka je 0,41,5 m, rýchlosť toku je 1,2 m/s. V dolnom toku sa šírka rieky na niektorých miestach pohybuje v rozmedzí 50100 m, hĺbka 0,53 m, rýchlosť toku je 11,5 m/s. V dolnom toku je kanál rozdelený na vetvy, prúd je pokojný, je tu veľa ostrovov a perejí. Pozdĺž pobrežia rastie brezový les, v nivách rastie vŕba a topoľ.

## Podnebie
Podnebie v povodí Tigiľu sa vyznačuje rôznorodým a nestabilným počasím. Na pobreží je morské, v zime s priemernou teplotou -10°C, na hornom toku klesá na -20°C až -30°C. Stabilná snehová pokrývka sa objavuje v druhej polovici októbra, jej hrúbka je 4060 cm, v podhorských oblastiach do 2,5 m. Na začiatku jesene sú možné mrazy, denná teplota vzduchu 8°C až 16°C, noc 5°C až 3°C. Leto je chladné, trvá 24 mesiace, vyznačuje sa zamračeným, daždivým počasím.

## Dejiny
Rieku objavil v roku 1697 Vladimir Vasilievič Atlasov, aj keď existuje možnosť, že ju ruskí prieskumníci navštívili už v 60. rokoch 17. storočia. Čoskoro sa rieka začala využívať ako hlavná trasa spájajúca severozápadnú Kamčatku s centrálnou časťou polostrova a jeho východným pobrežím. V roku 1752 bola na pravom brehu neďaleko ústia založená pevnosť Tigiľ.

V roku 1756, pri ústí rieky Tigiľ, po prvýkrát vstúpilo na prezimovanie námorné plavidlo loď „Sv. Nikolaj“. Jeho posádka postavila maják na pobreží a niekoľko obytných a skladových budov pomenovaných po lodi - Nikolajská pevnosť (neskôr Usť-Tigiľ).

### Pôvod mena
Na prvých ruských mapách sa rieka volala Kygim, Kygil, Kutil (). Pravdepodobne základom týchto názvov je itelmenské slovo *kyg* (кыг) – „rieka“. Nie je však vylúčené, že Tigiľ je vlastné meno, ktoré sa ako také nachádza v ruských dokumentoch z 18. storočia. Moderný názov rieky vznikol v roku 1740.

Koriatské meno rieky je Myrymrat (Мырымрат), preložené ako „miesto morských živočíchov“.

## Referencie

## Zdroj

Kategória:Rieky v Rusku
Kategória:Rieky v ázijskej časti Ruska
Kategória:Geografia Kamčatského kraja
Dúbrava (vrch v Pohronskom Inovci)

**Dúbrava** () je vrch v pohorí Pohronský Inovec. Leží nad obcou Obyce, približne  severovýchodne od mesta Zlaté Moravce.

## Poloha
Nachádza sa v západnej polovici pohoria, v geomorfologickom podcelku Veľký Inovec. Vrchol leží v Nitrianskom kraji, na území okresu Zlaté Moravce a v katastrálnom území obce Obyce. Na vrchol nevedie značená trasa, no severným a východným úpätím vedie Záhradskou dolinou chodník z Obýc na rázc. Škripec pod Hrádkom.

## Opis
Dúbrava tvorí severnú časť masívu, ktorý zdieľa s neďalekým Hrádkom. Východné a severné svahy klesajú strmo do Záhradskej doliny, južne vedie hrebeň na Hrádok a západným smerom sa mierne zvažujú k obci Obyce. Severozápadným smerom sa nachádza vrch Včelár (), severne Cerov (), východne susedí Brestovo (), juhovýchodne leží Veľký () a Malý Inovec () a južne Drienka () a Hrádok (). Vrch leží v povodí Žitavy, ktorá odvodňuje západne sa zvažujúce svahy, pokým východnú časť masívu odvodňuje Sviniarsky potok. Najbližšími sídlami sú na západnom úpätí situované Obyce a Machulince, severne ležia Jedľové Kostoľany a severovýchodne Veľká Lehota. 

### Výhľady
Podobne ako susedný Hrádok, aj vrchol Dúbravy pokrýva súvislý zmiešaný les, znemožňujúci rozhľad. Z menších odlesnených častí a horských lúk na svahoch sú však viditeľné viaceré vrchy pohoria, nezriedka aj časť pohoria Vtáčnik, Považský Inovec, Tribeč a časť Podunajskej nížiny.

## Prístup
Na vrchol nevedie značená turistická trasa a je tak dostupný z okolitých sídiel a značených trás. Viaceré sa križujú v sedle *Škripec pod Hrádkom* pod susedným vrchom, cez ktoré sa dá napojiť na Rudnú magistrálu.

* po  zelenej trase z rázc. Obyce, Modoš na rázc. *Škripec pod Hrádkom* (obchádza vrch od severu na juhovýchod)
* po  modrej značke cez rázc. *Škripec pod Hrádkom* od západu z Topoľčianok cez Machulince
* po  červenej trase Rudnej magistrály cez rázc. Obycké lúky:
** od západu zo Zlatých Moraviec cez Machulinský škripec
** z východu z Novej Bane cez Inovecké sedlo

## Referencie

## Pozri aj
* Veľký Inovec (geomorfologický podcelok)
* Zoznam vrcholov v Pohronskom Inovci

## Externé odkazy
* Poloha na turistickej mape

Kategória:Vrchy v Pohronskom Inovci
Kategória:Vrchy pod 1000 metrov na Slovensku
Kategória:Vrchy v okrese Zlaté Moravce
Kategória:Obyce
Dôverujte Drakulovi

***Dôverujte Drakulovi*** () je kriminálny román poľského spisovateľa Jerzyho Siewierskiho, ktorý je známejší pod svojím pseudonymom *George Quiryn*.

## Dej

Do amerického mestečka Holiday Beach prichádza súkromný detektív George Quiryn, aby sa pokúsil očistiť od vážneho podozrenia syna svojho dávneho priateľa a zároveň odhaliť skutočného páchateľa série sexuálne motivovaných vrážd. Hoci sa ho miestna polícia, inšpirovaná všemocným Stanom Oliverom Halifaxom, hneď po príchode pokúsi odradiť, priam zastrašiť, Quiryn neohrozene pokračuje v pátraní, aby napokon v dramatickom finále odhalil ako vraha osobu, o ktorej by to málokto predpokladal...

## Externé odkazy
* George Quiryn: Dôverujte Drakulovi - Databazeknih.cz

## Zdroj
*

Kategória:Knihy z 1979
Kategória:Poľské romány
Kategória:Detektívne romány
Letisko Tigiľ

**Letisko Tigiľ** () je regionálne letisko nachádzajúce sa 1 km od obce Tigiľ na území Kamčatky. Poskytuje pravidelné lety s mestom Petropavlovsk-Kamčatskij.

Letisko je schopné prijať lietadlá ako An-2, An-24, An-26, An-28, L-410, Jak-40 a vrtuľníky všetkých typov.

## Externé odkazy
*Letisko TigiľFKP Aeroporty Kamčatki (po rusky)

## Zdroj

Kategória:Letiská v Rusku
Kategória:Kamčatka
Pub rock

**Pub rock** môže byť:
*štýl austrálskeho rokenrolu populárny v 70. a 80. rokoch 20. storočia, pozri Pub rock (Austrália)
*rockový hudobný žáner, ktorý bol vyvinutý v polovici 70. rokov 20. storočia v Spojenom kráľovstve, pozri Pub rock (Spojené kráľovstvo)
Kingston-upon-Thames Crown Court

náhľad|Kingston-upon-Thames Crown Court
**Kingston-upon-Thames Crown Court** je korunný súd na adrese 6–8 Penrhyn Road v Kingston upon Thames, ktorý sa zaoberá trestnými prípadmi.

## Referencie

## Zdroj

Kategória:Súdy v Spojenom kráľovstve
Sedanka (Kamčatský kraj)

**Sedanka** () je obec v Tigiľskom rajóne v Kamčatskom kraji v Rusku.

## Geografia
Nachádza sa v severozápadnej časti polostrova Kamčatka, na rieke Napana. Vzdialenosť do najbližšej obce Tigiľ je 23,5 km v priamom smere, do mesta Petropavlovsk-Kamčatskij - 519 km.

Bola založená pred rokom 1953. Podľa odhadu z roku 2007 mala populácia 660 obyvateľov. Obývaná prevažne Itelmenmi.

## Referencie

## Zdroj

Kategória:Obce v Rusku
Kategória:Geografia Kamčatského kraja
Hrádok (vrch v Pohronskom Inovci)

**Hrádok** () je vrch v pohorí Pohronský Inovec. Leží nad obcou Obyce, približne  severovýchodne od mesta Zlaté Moravce.

## Poloha
Nachádza sa v západnej polovici pohoria, v geomorfologickom podcelku Veľký Inovec. Vrchol leží v Nitrianskom kraji, na území okresu Zlaté Moravce a v katastrálnom území obce Obyce. Južne prechádza Rudná magistrála zo Zlatých Moraviec na Veľký Inovec, z ktorej vedú do sedla pod Hrádkom značené chodníky.

## Opis
Hrádok je súčasťou spoločného masívu s blízkou Dúbravou, ktorý je juhovýchodne sedlom prepojený na hrebeň, vedúci západo-východným smerom k Veľkému Inovcu (). Južne susedí Prosný vŕštek () a Krivá (), východne leží Drienka () a Malý Inovec (), severovýchodne Brestovo () a severne Dúbrava (). Vrch leží v povodí Žitavy; južnú časť odvodňuje Machulinský potok, z východných svahov vodu odvádza Sviniarsky potok. Najbližšími sídlami sú na západnom úpätí situované Obyce a Machulince, juhozápadne ležia Žitavany, južne Čaradice a severovýchodne Veľká Lehota. 

### Výhľady
Najvyššia časť Hrádku s porastom zmiešaného lesa neumožňuje rozhľad, no na svahoch je niekoľko horských lúk, z ktorých sú viditeľné tak mnohé vrchy pohoria, ako aj okolité horstvá. Z vhodných miest tak možno pozorovať aj pohorie Vtáčnik, Považský Inovec, Tribeč a časť Podunajskej nížiny.

## Prístup
Na vrchol Hrádku nevedie značený turistický chodník, preto je dostupný neznačenými trasami z okolia a obce Obyce. V sedle *Škripec pod Hrádkom* je križovatka značených trás s napojením na neďalekú Rudnú magistrálu.

* po  modrej značke cez rázc. *Škripec pod Hrádkom*:
** od západu z Topoľčianok cez Machulince
** od juhovýchodu z rázc. Obycké lúky
* po  červenej trase Rudnej magistrály cez rázc. Obycké lúky:
** od západu zo Zlatých Moraviec cez Machulinský škripec
** z východu z Novej Bane cez Inovecké sedlo
* po  zelenej trase z rázc. Obyce, Modoš na rázc. *Škripec pod Hrádkom*

## Referencie

## Pozri aj
* Veľký Inovec (geomorfologický podcelok)
* Zoznam vrcholov v Pohronskom Inovci

## Externé odkazy
* Poloha na turistickej mape

Kategória:Vrchy v Pohronskom Inovci
Kategória:Vrchy pod 1000 metrov na Slovensku
Kategória:Vrchy v okrese Zlaté Moravce
Kategória:Obyce
Majstrovstvá Ázie vo futbale 2019

**Majstrovstvá Ázie vo futbale 2019** bol 17. ročníkom Majstrovstiev Ázie vo futbale pod hlavičkou Ázijskej futbalovej konfederácie. Turnaj sa konal v Spojených arabských emirátoch v období od 5. januára do 1. februára 2019. Turnaj mal prvýkrát 24 účastníkov.

Turnaj vyhral Katar, ktorý vo finále porazil Japonsko 3:1. Pre Katar to bolo prvé víťazstvo na turnaji.

## Kvalifikácia
Turnaj mal prvýkrát 24 účastníkov. Tímy sa na turnaj dostali cez kvalifikáciu na Majstrovstvá Ázie vo futbale a niektoré tímy postúpili aj cez ázijskú kvalifikáciu na Majstrovstvá sveta 2018.

**1** ako Južný Vietnam

## Štadióny
Hralo sa na ôsmich štadiónoch v štyroch mestách. Finále sa konalo v Abú Zabí na štadióne Zayed Sports City Stadium.

## Skupinová fáza
24 tímov bolo rozdelených do šiestich skupín. Z každej postúpili prvé dva tímy do osemfinále a k nim sa pripojili ešte štyri najlepšie tímy na treťom mieste.

### Skupina A

### Skupina B

### Skupina C

### Skupina D

### Skupina E

### Skupina F

### Poradie tímov na treťom mieste

## Play-off

### Osemfinále

### Štvrťfinále

### Semifinále

### Finále

Víťazom Majstrovstiev Ázie vo futbale 2019 sa stal Katar.

## Referencie

## Externé odkazy
*Asian Football Confederation

Kategória:Majstrovstvá Ázie vo futbale
Kategória:Futbal v Spojených arabských emirátoch
Kategória:Futbal v 2019
James Caird

**James Caird** môže byť:
* škótsky politik a spisovateľ odbornej pôdohospodárskej literatúry (18161892), pozri James Caird (politik)
* škótsky podnikateľ (priemyselník), matematik a filantrop (18371916), pozri James Key Caird
* škótsky podnikateľ (lodiar) a filantrop (18641954), pozri James Caird (lodiar)
* veľrybársky čln, na ktorom Ernest Shackleton v roku 1916 uskutočnil plavbu zo Slonieho ostrova v Južnom oceáne na ostrov Južná Georgia na juhu Atlantického oceána, pozri pod výprava člna ''James Caird''

## Pozri aj
* Caird

Caird, James
Druhá šanca (seriál z roku 2022)

***Druhá šanca*** je slovenský rodinný seriál TV Markíza. Ide o adaptáciu talianskeho seriálu *DOC – Nelle tue mani* z roku 2020 vysielanej v televízii Rai 1. Obe série sú inšpirované skutočným príbehom talianskeho medika Pierdanteho Piccioniho, bývalého šéfa pohotovostného oddelenia Lodi a Codogna, ktorý po dopravnej nehode na obchvate Pavia zabudol na posledných 12 rokov svojho života. Seriál mal premiéru 10. januára 2022 Hlavnú postavu stvárňuje Ján Koleník.

V marci 2022 boli oznámené prípravy druhej série, ktorá mala mať opäť 16 častí

3. apríla 2024 sa začala natáčať 3.séria, ktorá by mala mať opäť 16 častí.
## Obsadenie

## Série

## Časti
### 1. séria (2022)

### 2. séria (2022)

### Vianočný špeciál (2022)

### 3. séria (2024)

### Vianočný špeciál (2024)

### 4. séria (2026)

## Referencie

Kategória:Slovenské televízne seriály
Kategória:Televízne seriály TV Markíza
Kategória:Televízne seriály z roku 2022
Ibanez

náhľad|Logo Ibanez
 je japonská značka gitár, ktorú vlastní spoločnosť Hoshino Gakki. Hoshino Gakki, so sídlom v Nagoji v japonskej prefektúre Aiči, boli jednou z prvých japonských spoločností zaoberajúcich sa hudobnými nástrojmi, ktoré sa významne umiestnili v predaji gitár v Spojených štátoch a Európe. Tiež boli prvou značkou gitár, ktorá sériovo vyrábala sedemstrunové gitary a osemstrunové gitary. Ibanez vyrába efekty, príslušenstvo, zosilňovače a nástroje v Japonsku, Číne, Indonézii a v Spojených štátoch (v zákazkovej predajni v Los Angeles). K roku 2017 predali takmer 165 modelov basgitár, 130 akustických gitár a viac ako 300 elektrických gitár. Po Gibson a Fender je Ibanez považovaná za tretiu najväčšiu značku gitár.

## Referencie

## Iné projekty

## Externé odkazy
*Oficiálna webstránka

## Zdroj

Kategória:Podniky v Japonsku
Kategória:Výrobcovia hudobných nástrojov
Kategória:Gitary
C-koniec

[náhľad|350x350bod|Tetrapeptid (príklad: [Valín|Val-Gly-Ser-Ala), kde **zelenou farbou** je zvýraznená N-koncová α-aminokyselina (v tomto príklade L-valín) a **modrou farbou** je označená C-koncová α-aminokyselina (v tomto prípade L-alanín).]]
**C-koniec** alebo **karboxylový koniec** je koniec aminokyselinového reťazca (polypeptidu alebo proteínu), ktorý je ukončený karboxylovou skupinou (-COOH). Keď sú proteíny tvorené podľa mRNA, syntetizujú sa od N-konca po C-koniec (pri translácii sa peptidový reťazec z mRNA tvorí v smere od N-konca ku C-koncu, pretože aminokyseliny sú pridávané na karboxylový koniec). Vzorce peptidov sa zapisujú v smere od N-konca po C-koniec zľava doprava, takže C-koniec polypeptidu je na pravej strane. 

## Chemické vlastnosti
Každá aminokyselina má amino skupinu a karboxylovú skupinu. Aminokyseliny sú spojené peptidovou väzbou, ktorá vzniká dehydratačnou reakciou karboxylovej skupiny jednej aminokyseliny a amino skupiny druhej aminokyseliny. Po vzniku väzby vzniká polypeptid, ktorý má voľný N-koniec (voľnú amino skupinu) a C-koniec (voľnú karboxylovú skupinu). Keď sa bielkovina prekladá z mRNA, vzniká od N-konca po C-koniec.

## Funkcia
### C-terminálne retenčné signály
Zatiaľ čo N-koniec proteínu zvyčajne obsahuje smerovacie signálne sekvencie, C-koniec môže obsahovať retenčné signály pre triedenie proteínov. Bežný ER retenčný signál (signál označujúci proteíny, ktoré ostávajú v endoplazmatickom retikule) je aminokyseliná sekvencia -KDEL (Lys-Asp-Glu-Leu) or -HDEL (His-Asp-Glu-Leu) na C-konci. Vďaka tomu proteíny ostávajú v endoplazmatickom retikule a nevstupujú do sekréčnej dráhy.

### C-terminálne modifikácie
C-koniec proteínov môže byť posttranslačne upravený, typicky prídavkom lipidovej kotvy na C-koniec, ktorý umožňuje uchytiť proteíny do membrány bez toho, aby mali transmembránovú doménu.

#### Prenylácia

Jedna z možných úprav C-konca je prenylácia. Pri prenylácii sa na cysteinové reziduum na konci C-koncia naviaže farnezylová alebo geranylgeranylová izoprenoidová membránová kotva. Malé proteíny viazané na membránoy sú takto upravované, napríklad G-proteíny.

#### GPI kotvy

Ďalším spôsobom modifikácie C-konca je adícia fosfoglykánu, glykozylfosfatidylinozitolu (GPI), ako membránovej kotvy. GPI kotva sa viaže na C-koniec po proteolytickom štiepení C-koncového propeptidu. Najbežnejším príkladom tejto modifikácie sú prióny.

### C-terminálna doména
náhľad|300x300bod|RNA polymeráza II, na ktorej C-terminálnej doméne sú naviazané proteíny (P).
C-terminálna doména niektorých proteínov má špecializované funkcie. U ľudí pozostáva C-terminálna doména RNA polymerázy II z až 52 opakovaní sekvencie Tyr-Ser-Pro-Thr-Ser-Pro-Ser. Vďaka tomu sa môžu iné proteíny viazať na túto C-koncovú doménu RNA polymerázy a tým zvýšiť jej polymerázovú aktivitu. Tieto domény sa potom účastnia iniciácie transkripcie DNA, naviazania čiapočky na RNA transkript a naviazanie na spliceozóm na RNA zostrih.

## Referencie

## Pozri aj
* N-koniec

## Zdroj

Kategória:Štruktúra proteínov
Kategória:Bielkoviny
George Hugh Gabb

**George Hugh Gabb** (* 1868† 11. august 1948) bol britský analytický chemik a zberateľ starožitného vedeckého vybavenia.

Vyštudoval Bishops Hatfield School a chémiu na polytechnickej škole. Pracoval v spoločnosti Welford and Son a neskôr ako nezávislý konzultant. Okolo roku 1885 sa uňho prebudil záujem o dejiny vedy. Patril k jedným z vôbec prvých zberateľov vedeckého vybavenia, pôsobivším v dobe, kedy bola táto činnosť na pokraji záujmu, vďaka čomu sa označoval za „otca vedeckých starožitností“. Podarilo sa mu zhromaždiť a zreštaurovať veľké množstvo významných artefaktov ako napr. astroláb približne z roku 1570, najstarší anglický teodolit (1574) či teleskop z roku 1646. Venoval sa tiež zberateľstvu portrétov osobností vedy, fotografovaniu a patril k skupine vedcov, ktorá sa v rokoch 18961897 venovala experimentom s röntgenovým žiarením, vďaka čomu sa do jeho zbierky zaradili aj viaceré röntgenové snímky (napr. snímka vlastnej ruky z februára 1896).

V roku 1937 Gabbovu zbierku odkúpil James Caird za 10&nbsp;000 libier šterlingov a následne ju venoval novozaloženému Národnému námornému múzeu. Gabb odkázal ďalšie časti svojej zbierky Múzeu vedy v Londýne, Múzeu dejín vedy Oxfordskej univerzity a Kráľovskej inštitúcii.

## Referencie

## Použitá literatúra
* 
* 

## Externé odkazy
* Muzeálne artefakty zo zbierky G. H. Gabba v Múzeu vedy 
* Muzeálne artefakty zo zbierky G. H. Gabba v Múzeu dejín vedy 

Kategória:Narodenia v 1868
Kategória:Úmrtia 11. augusta
Kategória:Úmrtia v 1948
Kategória:Britskí chemici
Smithwick’s

**Smithwick’s** je írske červené pivo ale. Je to najkonzumovanejšie pivo v Írsku.

Pivovar Smithwick’s bol založený v roku 1710 v Kilkenny Johnom Smithwickom a vedený rodinou Smithwickovcov z Kilkenny až do roku 1965, keď ho získal Guinness, teraz súčasť Diageo. Pivovar Kilkenny bol zatvorený v roku 2013 a výroba všetkých pív značky Smithwick’s a Kilkenny sa presunula do Dublinu; časti starého pivovaru boli neskôr prerobené na „visitor experience“.

## Referencie

## Zdroj

Kategória:Írske pivá
Šťastní vs Šťastní

***Šťastní vs Šťastní*** je slovenský rodinný seriál TV Markíza. Ide o adaptáciu ruského seriálu *The Ivanovs vs The Ivanovs* z roku 2017 vysielanej v televízii STS. Seriál sa vysielal od 12. januára do 2. marca 2022.

## Obsadenie

## Série

## Časti
### 1. séria (2022)

## Referencie

Kategória:Slovenské televízne seriály
Kategória:Televízne seriály TV Markíza
Kategória:Televízne seriály z roku 2022
Korónový výboj

náhľad|Korónový výboj
náhľad|Fotografia izolantov 500kV diaľkového vedenia (s dlhou expozíciou).
**Korónový výboj** je  neúplný, samovoľný tlejivý výboj, vznikajúci na hrotoch a silne zakrivených elektródach (vodičoch) pri prekročení počiatočného napätia, teda v silne nehomogénnom elektrickom poli. Pri prekročení počiatočného napätia výboj začína byť samostatný a novo nabité častice sa tvoria nárazovou ionizáciou. Počiatočné napätie závisí od materiálu elektródy, hladkosti povrchu, polomeru zakrivenia vodiča, od atmosférických podmienok (teplota, tlak, vlhkosť vzduchu a pod.), okolitého žiarenia, znečistenia elektródy a pod.. Prejavuje sa počuteľným praskaním, syčaním, viditeľným výbojom a ultrafialovým žiarením. Výboj sa zväčšuje so zvyšujúcim sa napätím medzi elektródami (elektródou a zemou), až dôjde k preskoku, čím sa zapáli elektrický oblúk.

## Ionizácia vzduchu nárazom, v elektrickom poli
Vo vzduchu sa vždy nachádzajú  ióny, napríklad vplyvom kozmického žiarenia. V prípade silného elektrického poľa sú ióny urýchľované a zmenšuje sa možnosť ich rekombinácie. V silnom elektrickom poli, s dostatočnou strednou voľnou dráhou, teda vo vzduchu za normálneho tlaku pri intenzite elektrického poľa asi 30 000 V/cm, sú ióny urýchlené natoľko, že pri zrážke s ďaľšou časticou ju ionizujú, dávajú sa do pohybu, ionizujú ďaľšie častice a vzniká lavínovitá ionizácia. Táto potom spôsobuje samoudržateľný korónový výboj.
 

## Pozri aj
*Crookesova trubica
*Elektrónová lavína
*Hmlová komora
*Kirlianova fotografia
*Plazma (fyzika)
*Termoemisia

## Referencie


Kategória:Elektrotechnika
Kamenný vrch (vrch v Pohronskom Inovci)

**Kamenný vrch** () je vrch v pohorí Pohronský Inovec. Leží nad obcou Veľká Lehota, približne  severozápadne od mesta Nová Baňa.

## Poloha
Nachádza sa v centrálnej časti pohoria, v geomorfologickom podcelku Lehotská planina. Vrchol leží v Banskobystrickom kraji, na území okresu Žarnovica a v katastrálnom území obce Veľká Lehota.

## Opis
Kamenný vrch leží v nevýraznom hrebeni, vedúcom z Brestova severovýchodným smerom k Veľkej Lehote a na Šibeničný vrch. Niektoré zdroje pod týmto názvom uvádzajú susednú,  vysokú kótu na severovýchode. Severne susedí vrch Za zemami (), západne leží Cerov (), juhozápadne Brestovo (), južne Veľký Inovec (), východne Sedlová skala () a severovýchodne Kuchyňa (). Severné a západné svahy odvodňuje Osný potok do Žitavy, z východne sa zvažujúcej časti odvádza vodu Starohutský potok do rieky Hron. Najbližším sídlom je severovýchodne ležiaca Veľká Lehota, ktorej samoty siahajú až na južné svahy vrchu, severozápadne ležia Jedľové Kostoľany a juhovýchodným smerom sú štále (osady) mesta Nová Baňa. 

### Výhľady
Výškovo málo výrazný vrch pokrývajú pasienky, preto umožňuje nerušený kruhový rozhľad. Z lokality je veľmi dobre vidieť najvyššiu časť pohoria s dominantným Veľkým Inovcom, no i viaceré okolité vrchy pohoria. Pri vhodných podmienkach je vidieť aj Vtáčnik, Považský Inovec a Tribeč.

## Prístup
Na vrchol nevedie značený chodník, preto prístup je možný z blízkych osád. Značené turistické chodníky vrch obchádzajú:

*  značka vedúca východne z obce Veľká Lehota do Inoveckého sedla
*  značená trasa vedúca západne Osnou dolinou na rázc. Pod Malým Inovcom

## Referencie

## Pozri aj
* Lehotská planina
* Zoznam vrcholov v Pohronskom Inovci

## Externé odkazy
* Poloha na turistickej mape

Kategória:Vrchy v Pohronskom Inovci
Kategória:Vrchy v okrese Žarnovica
Kategória:Vrchy pod 1000 metrov na Slovensku
Kategória:Veľká Lehota
Tele 5 (Nemecko)

**Tele 5** (štylizovaná ako **TELE 5**) je nemecká súkromná free-to-air televízna stanica so sídlom v Grünwalde pri Mníchove a licencovaná *Bayerische Landeszentrale für neue Medien* (BLM). 

Stanica je vlastnená spoločnosťou Discovery Inc. vysiela klasické americké filmy a japonské anime. Príjem je stále možný cez satelit Astra, asi v 90 % všetkých káblových domácností, a cez DVB-T2 vo väčšine oblastí u súkromných vysielateľov. Výsledkom je technický dosah 36,4 milióna domácností (stav k decembru 2010). Vysielateľ ponúka aj službu teletextu.

## Logá

Súbor:Tele_5_Logo_1992.svg|3. logo, leto 1992
Súbor:Tele5.svg|2005 – 2010
Súbor:Tele_5.svg|Alternatíva v rokoch 2005 – 2010
Súbor:Tele_5_2010_Logo_Rot.svg|2010 – 2013
Súbor:Tele_5_HD.svg|HD logo do roku 2017
Súbor:Tele_5_Senderkennung.svg|5 monogram
Súbor:TELE_5_Logo.svg|2017 – 2019
Súbor:Tele_5_HD_Logo_2017.svg|HD logo, 2017 – 2019
Súbor:Tele_5_Logo_2019.svg|2019 – 2021 
Súbor:Tele_5_HD_Logo_2021.svg|HD logo, 2021 – súčasnosť 


## Externé odkazy
* Oficiálna webstránka

## Zdroj

Kategória:Televízne stanice v Nemecku
Prosný vŕštek

**Prosný vŕštek** () je vrch v pohorí Pohronský Inovec. Leží nad obcou Obyce, približne  severovýchodne od mesta Zlaté Moravce.

## Poloha
Nachádza sa v strednej časti pohoria, v geomorfologickom podcelku Veľký Inovec. Vrchol leží v Nitrianskom kraji, na území okresu Zlaté Moravce a v katastrálnom území obce Machulince. Južne prechádza Rudná magistrála zo Zlatých Moraviec na Veľký Inovec, z ktorej je možný prístup na vrchol.

## Opis
Prosný vŕštek sa nachádza v západnej časti hrebeňa, ktorý tvorí najvyššiu časť Pohronského Inovca. Sedlo *Machulinský škripec* oddeľuje juhozápadne ležiaci Benát () a južne susediacu Krivú (), juhovýchodne sa nachádza Kapitulská hora (), východne Drienka () a Malý Inovec () a severne je údolím Hlboká oddelený vrch Hrádok (). Vrch patrí do povodia Žitavy, kam ústí Kopanický jarok odvodňujúci západné svahy i Machulinský potok, odvádzajúci vodu z východných i severných svahov. Najbližšími sídlami sú na západe ležiace Obyce, Machulince a Žitavany a južne situované Čaradice. 

### Výhľady
Nevýrazný Prosný vŕštek pokrýva súvislý lesný porast, preto rozhľad je možný len z mála miest s riedkou vegetáciou. Vidieť najmä okolité vrchy pohoria, ktoré zároveň obmedzujú výhľad na vzdialenejšie pohoria. Ojedinele sú viditeľné vrcholy pohoria Vtáčnik, Strážovské vrchy, Považský Inovec a Tribeč.

## Prístup
Na vrchol nevedie značený turistický chodník, prístup je však možný z rázcestí v blízkych sedlách *Machulinský škripec*, *Škripec pod Hrádkom* a *Obycké lúky*, kde sa križujú viaceré značené trasy:

*  červená trasa Rudnej magistrály:
** od západu zo Zlatých Moraviec na rázc. Machulinský škripec
** z východu z Novej Bane cez Inovecké sedlo a Obycké lúky na rázc. Machulinský škripec
*  modrá značka z Topoľčianok cez Machulince na rázc. *Škripec pod Hrádkom* a Obycké lúky
*  zelená trasa:
** z rázc. Obyce, Modoš na rázc. *Škripec pod Hrádkom*
** od motorestu Zubor na Obycké lúky

## Referencie

## Pozri aj
* Veľký Inovec (geomorfologický podcelok)
* Zoznam vrcholov v Pohronskom Inovci

## Externé odkazy
* Poloha na turistickej mape

Kategória:Vrchy v Pohronskom Inovci
Kategória:Vrchy pod 1000 metrov na Slovensku
Kategória:Vrchy v okrese Zlaté Moravce
Kategória:Machulince
Termoemisia

thumb|Edisonova elektrónka na výskum tepelnej emisie elektrónov, so žeraveným uhlíkovým vláknom. thumb|Edisonov efekt v elektrónke s priamožeravenou katódou, fungujúcej ako dióda. Zdroj pod elektrónku rozžeraví vlákno. Ak elektrický obvod (zdroj v pravo od elektrónky) privedie na žežeravenú katódu elektróny, tieto sú teplom emitované k anóde a elektrónkou preteká prúd. Ak na katódu neprivedieme elektróny, tak sa nemajú aká nosiče náboja emitovať a elektrónku prúd netečie.
**Termoemisia** alebo **tepelná emisia** je fyzikálny jav, pri ktorom je emitovaný tok nosičov náboja z povrchu materiálu pri zahriatí. K javu dôjde, ak nosiču náboja je odovzdaná tepelná energia, ktorá je nutná na prekonanie energetickej bariéry držiacej nosič náboja v pôvodnom materiáli. Dodaná energia nezvýši energiu nosiča náboja, ale je zanechaná v mieste emisie. Ak dôjde k emisii na elektróde zapojenej do elektrického obvodu, je emitovaný náboj nahradený nábojom dodaným zo zdroja elektrickej energie. Emisie náboja sa s rastúcou teplotou výrazne zvyšujú.

Klasickým príkladom je termoemisia elektrónov z povrchu rozžeravenej katódy do okolitého vákua (nazývaná aj Edisonov jav), ktorý sa využíva v žiarivkách a elektrónkach. Technicky významná emisia elektrónov z kovu do vákua nastáva pri teplote nad 1000 K, t.j. nad 730°C.

## Richardsonovo pravidlo
*Viac v hlavnom článku: [[Richardsonov vzťah]]*

Rôzne materiály majú rôznu emisnú konštantu, ktorá opisuje veľkosť energetickej bariéry držiacej nosič náboja v pôvodnom materiáli. Preto sa elektródy pokovujú, alebo sa na ne nanášajú vrstvy oxidov kovov, pri ktorých je menšia výstupná práca, napr. oxidy bária, stroncia a vápnika. Emisia je tiež závislá od stavu povrchu elektródy a jej čistoty. Richardson zistil, že intenzita emisie je závislá od druhej mocniny teploty elektródy.

## Schottkyho emisia
thumb|Schottky-Emittor pre elektrónový mikroskop
V zariadeniach na vyžarovanie elektrónov, najmä elektrónových delách, sa používa termoemisný elektrónový žiarič vychýlený vzhľadom na svoje okolie tak, aby vytváral nehomogénne elektrické pole veľkosti F na povrchu žiariča. Bez poľa má povrchová bariéra, ktorú musí prekonať unikajúci elektrón na Fermiho úrovni, veľkosť práce W rovnú lokálnej povrchovej bariére. Elektrické pole znižuje povrchovú bariéru o sumu Δ W , a zvyšuje emisný prúd. Tento jav je známy ako Schottkyho jav (pomenovaný podľa Waltera H. Schottkyho ) alebo termoemisia zosilnená poľom.

## Termoemisia v pevnom materiáli
Pojem termoemisia sa v súčasnosti používa aj na uvoľnenie nosiča náboja z jedného pevného materiálu do druhého pevného materiálu, čo sa využíva v termočlánku na výrobu elektrického prúdu z tepla, alebo ako Peltierov článok na chladenie (oba články majú vždy teplú a studenú stranu).

## Pozri aj
*Elektrické pole
*Elektrónka
*Fotoemisia
*Korónový výboj
*TOPAZ (jadrový reaktor) – na výrobu elektrickej energie využíva termoemisný konvertor

## Referencie

## Zdroj

Kategória:Fyzikálne javy
Kategória:Elektrónky
Tele 5

**Tele 5** môže byť:

* televízna stanica v Nemecku, pozri Tele 5 (Nemecko)
* televízna stanica v Poľsku, pozri Tele 5 (Poľsko)
* bývalý názov televíznej stanice v Španielsku, pozri Telecinco
Peterborough (Ontário)

**Peterborough** je mesto v kanadskej provincii Ontário. Je sídlom okresu Peterborough County.

## Poloha
Mesto sa nachádza na Otonabee River, okolo 40 kilometrov na sever od Ontárijského jazera a okolo 110 kilometrov na severovýchod od Toronta. V meste sa nachádza 362 hektárov parkových plôch v 100 parkoch.

## Názov
Názov mesto dostalo v roku 1826 po Peterborough v americkom štáte New Hampshire a pre Petra Robinsona, ktorý viedol írskych usadlíkov v oblasti.

## Dejiny
Miesto sa nachádza v lokalite pôvodných obyvateľov zvanej Nogojiwanong, prechádzali tadiaľto kmene Mississauga a ich predkovia. V roku 1615 oblasť navštívil Samuel de Champlain. Mesto sa po európskom osídlení stalo administratívnym centrom. Mestský status získalo v roku 1850. V 70. rokoch 19. storočia sa stalo hlavným strediskom drevárskeho priemyslu Ontária. Americkým veľkopredajcom dodávalo viac než 236 000 m3 dreva ročne. Neskôr rozvoj vodnej elektriny a podpora od mesta prilákali priemysel. Ten je od 60. rokoch 20. storočia menej prominentným.

## Demografia
V sčítaní obyvateľstva v roku 2016 z 72 700 ľudí uvádza ako rodný jazyk angličtinu, 895 francúzštinu a 4 995 neoficiálne jazyky, z toho 40 jazyky pôvodných obyvateľov. 240 ľudí udalo ako etnický pôvod český a 85 slovenský.

## Vzdelávanie
V meste sa nachádzajú vysoké školy Trent University a Sir Sandford Fleming College.

## Kultúra
V meste funguje aj symfonický orchester, divadelná spoločnosť a niekoľko verejných a súkromných múzeí a galérií. V Peterborough sa nachádza mestské Peterborough Museum & Archives. Sídli tu aj The Canaoe Museum of Canada/Le Musée Canadien du Canot so zbierkou viac než 600 kusov kanoe.

## Ekonomika
V meste okrem výrobného priemyslu je vzdelávanie, poisťovne, nákupné centrá a turistické atrakcie. V oblasti je tiež zmiešané poľnohospodárstvo.

## Doprava
Mesto leží na kanáli Trent-Severn Waterway, nachádza sa tu najvyššia zdvíhacia plavebná komora na svete. Železničné spojenie mesto malo od roku 1854, od 70. rokov 19. storočia po 20. roky 20. storočia bolo významnou železničnou križovatkou. Od 50. rokov klesal počet tratí a mesto už nemá fungujúcu železničnú stanicu. Prepojené je tiež na Trans-Canada Highway. Mestom prechádza provinčná cesta 7 a 115.

V meste premáva Peterborough Transit. 

Niekoľko kilomtrov juhozápadne od mesta sa nachádza Letisko Peterborough (IATA: YPQ, ICAO: CYPQ).

## Šport
Amatérske tímy z mesta získali národné prvenstvá v juniorskom hokeji, lakrose a synchronizovanom plávaní. Hostilo tiež letné Ontárijské hry v roku 1980 a 1986 a zimné Ontárijské hry v roku 1998.

## Galéria

Súbor:Peterborough City Hall.jpg|Radnica
Súbor:Peterborough Lift Lock.JPG|Zdvíhacia plavebná komora Peterborough Lift Lock
Súbor:Otonabee River, Peterborough - panoramio.jpg|rieka Otonabee River
Súbor:Confederation Park War Memorial2.jpg|vojnový pamätník v Confederation Parku
Súbor:Trent University Faryon Bridge.jpg|most cez Otonabee River k Trent University


## Referencie

## Iné projekty

## Externé odkazy
* Oficiálna stránka mesta

## Zdroj


Kategória:Mestá v Ontáriu
Kategória:Univerzitné mestá v Kanade
Greft

náhľad|greft
**Greft** (; v množnom čísle **grefty**, nárečovo aj *grecht*, *krecht*, *grefti*, *grechty*) je apelatívum a toponymum z vinohradníckej terminológie, ktoré označuje (pars pro toto najmä pomnožnomými tvarmi) vinicu starého typu s technológiou jarčenia pôdy, vysádzania a udržiavania viniča v radoch azda na rozdiel od pôvodnejšieho či súbežného typu „siatej vinice“ bez riadkovej úpravy, praktizovanej najmä nesymetrickým dolovaním. Slovo „greft“ údajne pochádza z chorvátčiny.

Anton Bernolák vo svojom *[[Slowár Slowenskí Češko-Laťinsko-Ňemecko-Uherskí|Slowári Slowenskom Češko-Laťinsko-Ňemecko-Uherskom]]* (1825) slovo „greft“ označuje ako ľudový výraz. *[[Slovník slovenského jazyka (Peciar)|Slovník slovenského jazyka I]]* (1959) slovo „krecht“ vysvetľuje ako „jamu, do ktorej sa na zimu uskladňujú zemiaky alebo zelenina“. Václav Machek vo svojom *[[Etymologický slovník jazyka českého|Etymologickom slovníku jazyka českého]]* (1968) v hesle „krecht“ (*krechtovat* — repu, brambory) vysvetľuje juhomoravské ľudové slovo *greft* ako „dolík“ na zasadenie viniča a predpokladá, že toto slovo bolo prevzaté z dolnej nemčiny, pričom uvádza aj variant z holandčiny — slovo *grecht* vo význame priekopa.

Mikrotoponymum na Slovensku označuje buď funkčné alebo zaniknuté vinice, ovocné sady, alebo polia, prípadne les.

## Zdroje
* 
* História vinohradníctva v Pezinku na stránke Združenia pezinských vinohradníkov a vinárov

Kategória:Vinohradníctvo